kardosdrur/scandi-wiki huggingface dataset:
South by Southwest

South by Southwest (SXSW) er en festival med musik-, film- og interaktive medier. De tre forskellige delfestivaler arrangeres relativt separat med forskellige start- og slutdatoer. Musikfestivalen regnes almindeligvis som verdens største af sin slags med over 1400 bands, der spiller. Festivalen finder sted i Austin, Texas hvert år i marts siden 1987 og varer godt en uge.

Festivalen afholdes af firmaet SXSW Inc., der planlægger og udfører konferencer, messer, festivaler og andre events.

SXSW Music 

SXSW Music er den største musikfestival af sin slags i verden med mere end 2.400 aktiviter (2014). På festivalen kan man opleve koncerter og videoindlæg fra fremtrædende kunstnere. .

Festivalen er vokset fra 700 deltagere i 1987 til over 28.000 deltagere.

Musikere og bands skal selv betale deres egne omkostninger til rejse og overnatning. Festivalen tilbyder et kontantbeløb (US$ 100 for solo-kunstnere eller US$ 250 for bands) eller et armbånd, der giver adgang til aktiviteter på festivalen.

SXSW Film 
SXSW Film strækker sig over ni dage og danner rammen om et kreativt miljø for filmfolk og publikum. Festivalen er bygget op omkring foredrag, paneldiskussioner, workshop og meget mere. I 2015 var der mere end 250 aktiviteter med 735 oplægsholdere.

SXSW Interactive 
SXSW har fokus på nye teknologier og nye trends inden for digital kommunikation. Festivalen omfatter messer, foredrag, fester og hjælp til nye virksomheder inden for branchen.

Økonomisk påvirkning 
SXSW er er den begivenhed i Austin, Texas, der har størst økonomisk betydning for byen. I 2013 blev det anslået, at festivalen bidrog med mere end US$ 218 millioner.

Eksterne henvisninger 

 South by Southwest

Noter 

Etableret i 1987
Musikfestivaler i USA
Musik fra USA
Det Skjulte Rige-trilogien

Det Skjulte Rige-trilogien er en fantasy-trilogi af Clare B. Dunkle. De tre bøger i trilogien er Det skjulte Rige, Seylins Slægt og In the Coils of the Snake

Bøger

Det skjulte Rige
Bogen Det skjulte Rige handler om søstrene Kate og Emily, som flytter til det øde og fjerntliggende område Hallow Hill, hvor de hører historierne om det mærkelige og grufulde underjordiske folk, Varylerne, der efter sigende bor på egnen. Men deres interesse forvandles til skræk, da pigerne en nat løber ind i varylerkongen Marak, der ikke alene ved alt om dem, men som oven i købet har en plan med Kate, der vil berøve hende friheden. I kampen mod Marak opdager Kate og Emily adskillige hemmeligheder om egnen og deres egen slægt.

Personer

Varyler 
Varylerne er et underjordisk folk, som er grufulde og mærkelige, men der er et glimt af godhed i dem. Varyler ligner ikke mennesker, men de har nogle menneskelige træk i sig. De kan kan også have træk fra andre dyr, som fuglekløer eller løvepoter. Det er en blanding for varyler kan godt få børn med dyr og de træk kan gå videre i generationer. En anden ting ved varyler er, at de ikke kan lyve. De kan simpelthen ikke se nogen mening i at lyve. De forstår heller ikke, at vi mennesker giver hinanden kælenavne. Hvorfor kalde en person noget, personen ikke hedder?.

Varyler kan udøve magi. Varyler kan ikke tåle sollys, fordi deres øjne er for svage. Så de kommer kun ud om natten i måneskin eller i mørke. 

Varylerkongen kan ikke få en arving med en anden Varyl, så i gamle dage tog de alfepiger til fange, når de skulle have en kone. Da de fleste alfer nu er uddøde, tager varyler menneskepiger til fange og gifter sig med dem. De tager kun smukke unge ugifte piger. Når pigerne først er blevet taget til fange som deres kone, kan de ikke komme ud i friheden igen. Varylerkongen kan kun få en dreng/søn, så han kan overtage tronen.

Alle kongerne hedder Marak til fornavn, når de bliver konge. Hvis en kongesøn har en løvepote, bliver hans navn Løvepote, men når han overtager tronen bliver hans navn Marak Løvepote. Når  varylerkongens kone bliver gravid (det kan tage op til 10-15 år), foregår det ikke helt normalt. Hvis varylerkongen kan lide sin kones øjne, og konen kan lide kongens øjne, får deres søn et af hvert. Det samme gælder hår, hud, læber osv. Når konerne føder, skal varylerkongen bruge meget magi, fordi det er meget hårdere end i vores verden/sted. Nogen gange dør konen ved fødslen.

Vaylerkongen skriver om sin kone i en bog, som går i arv fra konge til konge. Dronningen/konen har en halskæde/amulet, som er gået i arv fra dronning til dronning. Amuletten er en slange af guld, som kan tale. Hvis der kommer fare for dronning, redder den hende. Hvis der er en som vil dræbe hende, bider slangen denne, og den angribende bliver bevidstløs. Slangen fortæller det derefter til kongen, og kongen skal da bestemme en hævn. Varyler elsker hævn.

Når varylen gifter sig binder et bånd dem, så de kan se fremtiden.

Den største varylerkonge er Marak Løveklo, der førte varylerne til Hallow Hill og var den største troldmand, varylerne nogensinde har haft.

Fantasy
Skønlitterære bøger
VM i ishockey 1998

Verdensmesterskabet i ishockey 1998 var det 62. VM i ishockey, arrangeret af IIHF. Der var 40 deltagende hold ved mesterskabet, hvilket var et hold mere end den hidtidige deltagerrekord fra 1995, 1996 og 1997. 

I forhold til året før var A-gruppen blevet udvidet med fire hold fra 12 til 16 hold, og samtidig blev værtslandet garanteret en plads ved A-VM, ligesom Fjernøsten som noget nyt var blevet garanteret én fast plads i A-VM, som Japan besatte. Samtidig blev den direkte op- og nedrykning mellem A- og B-gruppen afskaffet, og i stedet blev op- og nedrykningen mellem de to grupper afgjort ved en særlig kvalifikationsturnering mellem A-VM's fem lavest placerede og B-VM's tre bedste hold.

VM blev afviklet i fire niveauer som A-, B-, C- og D-VM. De 16 bedste hold spillede som nævnt om A-VM, mens både B-, C- og D-VM havde deltagelse af otte hold.

A-VM i Zürich og Basel, Schweiz i perioden 1. – 17. maj 1998.
B-VM i Ljubljana og Jesenice, Slovenien i perioden 15. – 26. april 1998.
C-VM i Budapest, Székesfehérvár og Dunaújváros, Ungarn i perioden 22. – 28. marts 1998.
D-VM i Krugersdorp og Pretoria, Sydafrika i perioden 27. marts – 2. april 1998.

Mesterskabet blev for syvende gang vundet af Sverige, der gik ubesejret gennem turneringen, og som i de to finaler mod Finland vandt den første med 1-0 og spillede den anden uafgjort 0-0. Bronzemedaljerne gik for andet år i træk til de nykårede olympiske mestre fra Tjekkiet, som i bronzekampen besejrede værtslandet Schweiz med 4-0. Dermed opnåede schweizerne sit bedste VM-resultat siden 1992, hvor de også besatte fjerdepladsen, og præstationen var noget overraskende i betragtning af at Schweiz året før kun var blevet nr. 3 ved B-VM og kun kvalificerede sig til A-VM som værtsland. De tidligere sovjetrepublikker Hviderusland og Kasakhstan deltog for første gang i A-VM og endte på henholdsvis 8.- og 15.-pladsen.

1998
Ishockey i 1998
Taylor Hawkins

Oliver Taylor Hawkins (født 17. februar 1972 i Fort Worth, Texas, død 25. marts 2022 i Bogotá, Colombia) var en amerikansk musiker, bedst kendt som trommeslager i rockbandet Foo Fighters. 

Før han kom til bandet i 1997 var han tourtrommeslager for Alanis Morissette på hendes Jagged Little Pill tour, samt trommeslager i det progressive eksperimenterende band ved navn Sylvia, som efter at have ændret deres navn til Anyone, skrev pladekontrakt med Roadrunner Records. Hans fætter, Kevin Harrell, præsenterede ham for Dave Grohl efter at have campet med ham i flere uger i Ozarks. Hawkins blev herefter trommeslager for Grohls band, Foo Fighters. i 2005 blev han valgt til "Bedste Rocktrommeslager" af den britiske trommemagasin Rhythm. 

I 2004, stiftede Hawkins sit eget side-projekt, Taylor Hawkins and the Coattail Riders, hvor han spillede trommer og sang.

Referencer

Eksterne henvisninger 

 

Musikere fra USA
Stagstrup

Stagstrup er en landsby i Stagstrup Sogn i Thisted Kommune i Thy  i Region Nordjylland.

Stagstrup har kirke, skole, præstebolig og spejderhus. Palmesøndag den 5. april 2009 blev Harring-Stagstrup Kirkecenter indviet.

I Stagstrup er der smedje, gård- og antikbutikker. Desuden har DLG en foderstofforretning i landsbyen. I Gærup få kilometer fra Stagstrup, er et tidligere champignon-gartneri omdannet til en stor indendørs petanquebane.

Skolen og kirken er placeret i Stagstrup, mens børnehaven, ungdomsklubben og dagligvarebutikken ligger i Vilsund Vest. Endelig hører alderdomshjemmet og idrætsklubben til i Sundby Thy. 

    

Lokaliteter i Thisted Kommune
Scotch Cup 1959

Scotch Cup 1959 var en serie på fem curlingkampe mellem Skotland og Canada, som blev afviklet i Falkirk og Edinburgh i 1959. Skotland blev repræsenteret af Airth Bruce Castle Dunsmore Curling Club fra Falkirk med holdkaptajn Willie Young i spidsen, mens canadierne stillede med et hold fra Civil Service Curling Club fra Regina i Saskatchewan under ledelse af Ernie Richardson. Serien blev vundet af det canadiske hold med 5-0.

I dag betragter World Curling Federation Scotch Cup 1959 som det første VM i curling for mænd.

Resultater

Kilder / eksterne henvisninger 
 WCF Results & Statistics – Scotch Cup 1959  

1959
Sport i 1959
Curling i Storbritannien
Sport i Edinburgh
Sport i Falkirk
Scotch Cup 1960

Scotch Cup 1960 var den anden udgave af Scotch Cup og blev afviklet som en serie på fem curlingkampe mellem Skotland og Canada i Falkirk og Edinburgh. Skotland blev repræsenteret af Avondale Heather CC fra Strathaven med holdkaptajn Hugh Nielson i spidsen, mens canadierne stillede med de forsvarende mestre fra Civil Service Curling Club fra Regina i Saskatchewan under ledelse af Ernie Richardson. Serien blev vundet af det canadiske hold med 5-0.

I dag betragter World Curling Federation Scotch Cup 1960 som det andet VM i curling for mænd.

Resultater

Kilder / eksterne henvisninger 
 WCF Results & Statistics – Scotch Cup 1960  

1960
Sport i 1960
Curling i Storbritannien
Sport i Edinburgh
Sport i Falkirk
Pärnu (flod)

Pärnu (estisk Pärnu jõgi) er en flod i Estland. Den er den næstlængste flod i Estland med en længde på 144 km. Den har sit udspring i det centrale Estland nær landsbyen Roosna-Alliku. Floden løber fra udspringet vestover mod byen Pärnu, som har givet navn til floden, før den munder ud i Rigabugten og Østersøen. 

Floden har flere sidefloder, så som Lintsi, Käru, Vändra og Sauga fra højre, og Navesti og Reiu fra venstre.

Henvisninger 

Floder i Estland
Scotch Cup 1961

Scotch Cup 1961 var den tredje udgave af curlingturneringen Scotch Cup og blev afviklet i byerne Ayr, Falkirk, Perth og Edinburgh i Skotland. For første gang havde turneringen deltagelse af tre hold, eftersom et hold fra USA for første gang deltog. Turneringen blev for tredje år i træk vundet af Canada, som i finalen vandt 12-7 over Skotland.

I dag betragter World Curling Federation Scotch Cup 1961 som det tredje VM i curling for mænd.

Resultater

Round Robin

Slutspil

Kilder / eksterne henvisninger 
http://results.worldcurling.org/Championship.aspx?id=8 

1961
Sport i 1961
Perth (Skotland)
Curling i Storbritannien
Sport i Edinburgh
Falkirk
Ayr
Zaporizjzja

Zaporizjzja (, ,  ), også kendt som Saporosje, er en by i Ukraine. Byen er administrativt center i Zaporizjzja oblast og ligger ved floden Dnepr cirka 70 kilometer fra Dnipro. Zaporizjzja er landets sjettestørste by og har  indbyggere.

Zaporizjzja er en vigtig industriby og huser flere vigtige industrikoncerner. Blandt disse er vandkraftanlægget Dneproges, bilproducenten ZAZ og motorfabrikken Motor Sich.

Byen blev grundlagt som fæstningsby i 1770 med navnet Aleksandrovsk. Byen fik sit nuværende navn i 1921.

Venskabsbyer 
  Linz, Østrig, siden 1983
  Oberhausen, Tyskland, siden 1986
  Belfort, Frankrig
  Lahti, Finland
  Novokusnetsk, Rusland
  Magdeburg, Tyskland, siden 2008

Kilder

Eksterne henvisninger
Frostmoon

Frostmoon er et norsk black/viking metal-band fra Finnmark. Det blev dannet i 1997 af de to musikere Massacra og Tundra, som deles om at komponere og spille alle instrumenter. Tundra forlod bandet senere samme år, og i stedet kom vokalisten Vinterfrost med i bandet. De udgav en ep, et splitalbum og et opsamlingsalbum før de gik i opløsning i 2000. Frostmoon blev efterfølgende gendannet i 2007 med Tundra i stedet for Vinterfrost.

Medlemmer 
 Massacra – Alle instrumenter, vokal
 Tundra – Alle instrumenter, vokal

Tidligere medlemmer 
 Vinterfrost – Vokal, støttevokal

Diskografi

Ep'er 
 1998: Tordenkrig

Splitalbum 
 1999: Ancient Vardohus / Rebellion of the Unholy Tyrants (med Ork)

Opsamlingsalbum 
 1999: Tordenkrig

Referencer

Eksterne links 
 
 

Black metal-grupper
Viking metal-grupper
Metalgrupper fra Norge
Musikgrupper fra 1997
Lusig

Lusig er en stedbetegnelse i Oksbøl Sogn på Als. Lusig strand, som ses på billederne ligger ved Als Fjord med udsigt til Sandvig og indsejlingerne til Alssund og Augustenborg Fjord.

 

Lokaliteter på Als
Tundra (musiker)

Frostein Arctander (født Hans Helander), bedre kendt under dæknavnet Tundra, er en norsk multiinstrumentalist, som er aktiv på den norske black metal-scene i bandet Frostmoon. Herudover har han også arbejdet som studiemusiker for Taake, hvor han senest er blevet krediteret som bandmedlem på ep'en Kveld.

Han arbejder i øjeblikket også på et debutalbum under eget navn.

Diskografi

Med Taake 
 1999: Nattestid Ser Porten Vid (som studiemusiker)
 2004: The Box (bokssæt) (som studiemusiker)
 2011: Kveld (ep)

Fodnoter

Eksterne henvisninger 
 
 

Black metal-musikere
Sangere fra Norge
Trommeslagere fra Norge
Multiinstrumentalister
Hjernespind Records

Hjernespind Records er et dansk pladeselskab som blev stiftet af Tommas "Banger" Svendsen i år 2003 som et side-pladeselskab for Kick'n'Punch Records, som han havde kørt sammen med Jakob O siden 1999. Pladeselskabet udgiver vinyl plader, hovedsageligt i undergrunds genren punk.

Udgivelser 
 HS01 Asbest – Nyt Blod 7"
 HS02 No Hope for the Kids – No Hope for the Kids LP/CD
 HS03 Gorilla Angreb / Lokum – Split In A Half 7"
 HS04 Arrigt Antræk – Arrigt Antræk 7"
 HS05 Young Wasteners – Young Wasteners 7"
 HS06 Dansetten – Mask Rouletta LP/CD
 HS07 Gorilla Angreb – Discography LP/CD
 HS08 Young Wasteners – We Got Ways 12"
 HS09 Cola Freaks – Cola Freaks 7"
 HS10 The Vicious – Igen 7"
 HS11 No Hope for the Kids – Das Reich / Angels Of Destruction 7"
 HS12 Cola Freaks – Ingenting Set 7"
 HS13 War of Destruction – Normalisering 7"
 HS14 Masshysteri – Masshysteri 7"
 HS15 Hjertestop – Vi Ses I Helvede 12"
 HS16 Leathervein – Leathervein 12"
 HS17 Amdi Petersens Armé – Discography LP/CD COMING SOON
 HS18 Hul – Den Danske Ungdom 12" (repress)
 HS19 Lokum – Lokum 12"
 HS20 De Høje Hæle – Ska Vi Aldrig Videre? LP/CD
 HS21 Night Fever – Night Fever CD
 HS21,5 Nukketeateri – Tervetuloa Helvettiin... 7" (Repress) 
 HS22 Cola Freaks – Cola Freaks LP/CD

Eksterne henvisninger 
 Officielle hjemmeside 

Pladeselskaber fra Danmark
Steve Rothery

Steve Rothery (født 25. november 1959) er guitarist i det engelske rockband Marillion. Han blev født i Brampton Bierlow i England. Rothery har indspillet to albums som en del af duoen Wishing Tree og et instrumentalt soloalbum, The Ghosts of Pripyat, der blev udgivet i september 2014. Han grundlagde også British Guitar Academy i 2011.

Eksterne henvisninger  

Guitarister fra Storbritannien
Pore (jord)

En pore (græsk: πóρος, =”gang”, ”passage”) er en fin kanal, et hulrum eller en passage i et materiale, ofte fyldt af væske eller luft. Et materiale med mange porer siges at være porøst. Derfor er en jord med mange mellemrum mellem de faste partikler en porøs jord.

Porøsitet 
Porøsiteten er et mål for forholdet mellem et materiales samlede porerumfang og materialets totale rumfang. Den defineres ofte som et decimaltal mellem 0 og 1 eller som en procentdel. I en jord vil en porøsitet på 100 % være det samme som luft, mens en porøsitet på 0 % er det samme som en massiv sten. I praktisk jordbrug stræber man efter en porøsitet på 50 %, hvad der jo betyder, at halvdelen af af jordmængden er luft- eller vandfyldte mellemrum, porer.

Luft og vand i porerne 
Porestruktur henviser til fordelingen af porestørrelser og også til formen på porerne. De snævreste passager i porerne kaldes porehalse. I jord taler man om tre grupper af porer: de åbne porer med ”frit vand”, de mellemstore porer med ”tilgængeligt vand” og de små porer med ”utilgængeligt vand”. De åbne porer er vigtige, for de tjener som adgangsveje for luft, når tyndekraften har suget dem tomme. De mellemstore porer kan fastholde vand trods tyngdekraftens træk, mens vandet kan hentes ud derfra af planterødderne. Når disse porer fyldes op efter regnvejr, rummer de den tilgængelige del af jordens vandreserve. Endelig er der de helt små porer, som hverken kan tømmes af tyngdekraften eller planterødderne. Af dette ses det, at porestørrelserne bør være fordelt sådan, at der er flest mulige af de åbne og de mellemstore porer, mens der bør være færrest af de snævre porer.

Indsivningsevne og permeabilitet 
For et materiale med sammenhængende porer kan evnen til at transportere væske gennem porerne angives med dets permeabilitet. Transportegenskaberne afhænger ofte af porehalsene. Permeabiliteten angives i antal liter vand pr. m² pr. time. I dansk landbrugsjord regnes en permeabilitet på 4 l/m²/t for udmærket.

Der er den finesse, at jordoverfladens pemeabilitet er særligt afgørende. Hvis ikke vandet kan sive ind gennem overfladen og derfra nedad, må det samles som overfladevand (”pytter”) eller løbe bort som afstrømning (”vandløb”). Overfladens evne til at opsuge vand kaldes dens indsivningskapacitet. Den bør være over 4 mm/t under danske forhold.

Se også 
 Jordstruktur

Jordbundslære
Plantedyrkning
Tjernivtsi

Tjernivtsi (, ; , ) er en by i det vestlige Ukraine ved floden Prut. Byen er administrativt center i Tjernivtsi oblast, i det historiske område Nordbukovina. Tjernivtsi har cirka 200.000 indbyggere, og en mængde eksempler på klassisk arkitektur fra perioden under Habsburgerne.

Frem til 1918 var byen en del af Østrig-Ungarn. I mellemkrigstiden var byen en del af Rumænien. Efter 2. verdenskrig blev byen en del af Sovjetunionen, og efter dennes opløsning en del af Ukraine. Tjernivtsi havde en stor andel tysktalende jøder før krigen.

Navn på andre sprog 
Bortset fra navnet på ukrainsk/russisk er Tjernivtsi kendt under mange forskellige navne, som blev brugt i under de forskellige landes styre i byens historie, eller af større befolkningsgrupper: , , , , , . Under Fyrstendømmet Galicien-Volhynien hed byen Chern.

Den ukrainske forfatter Jurij Fedkovitj og ukrainske musiker og sanger Volodymyr Ivasjuk er tilknyttet Tjernivtsi. Og det var her den tyske digter Paul Celan blev født i 1920.

Kilder

Eksterne henvisninger 

 Tjernivtsis hjemmeside
Young Wasteners

Young Wasteners var et dansk hardcore punk-band dannet af tidligere medlemmer af Amdi Petersens Armé og Los Retardos. De sprang ud af miljøet omkring Ungdomshuset og resten af den danske punkscene. Musikken adskiller sig en del fra den normale 1-2-3-4 punk med længere instrumentale passager og med en særpræget vokal.

Diskografi 
 We Got Ways
 s/t

Musikgrupper fra Danmark
Punkgrupper fra Danmark
Astra

Astra er det nationale naturfagscenter i Danmark. Ifølge hjemmesiden har astra "fokus på at styrke undervisningen i de naturvidenskabelige fag til gavn for hele samfundet."

Astra blev dannet i 2014 ved en fusion mellem Danish Science Factory og NTS-centeret. I 2016 blev Astra slået sammen med Science Talenter.

Astra arrangerer hvert år Big Bang Konferencen, Unge Forskere, Naturvidenskabsfestival, Masseeksperimentet og står bag Testoteket.

Organisationer fra Danmark
Gary Caldwell

Gary Robert Caldwell (født 12. april 1982 i Stirling, Skotland) er en skotsk tidligere fodboldspiller, der spillede som midterforsvarer. Han spillede en årrække hos Celtic, og var også tilknyttet blandt andet Hibernian og Wigan.

Caldwell vandt med Celtic det skotske mesterskab i både 2007 og 2008, samt pokalturneringen i 2007 og Liga Cuppen i 2009.

Landshold 
Caldwell nåede 55 kampe og to scoringer for Skotlands landshold, som han debuterede for den 27. marts 2002 i et opgør mod Frankrig.

Titler 
Skotsk Premier League
 2007 og 2008 med Celtic F.C.

Skotsk FA Cup
 2007 med Celtic F.C.

Skotsk Liga Cup
 2009 med Celtic F.C.

Referencer

Eksterne henvisninger 

Fodboldspillere fra Skotland
Fodboldspillere fra Newcastle United F.C.
Fodboldspillere fra Darlington F.C.
Fodboldspillere fra Coventry City F.C.
Fodboldspillere fra Derby County F.C.
Fodboldspillere fra Hibernian F.C.
Fodboldspillere fra Celtic F.C.
Fodboldspillere fra Wigan Athletic F.C.
Personer fra Stirling
Tjernihiv

Tjernihiv (, ) er en by i det nordlige Ukraine med  indbyggere. Byen ligger ved floden Desna i Tjernihiv oblast.

Tjernihiv er blandt de ældste byer i Ukraine, og var vigtig allerede under Kievriget. I 800-tallet var byen hovedstad for de østslaviske siverijanere. Byen er nævnt for første gang i 907, og var fra 1000-tallet til 1200-tallet hovedstad i det selvstændige fyrstendømme Tjernigov. I 1239 blev Tjernihiv plyndret af Den Gyldne Horde. I perioden 1370-1503 var byen underlagt Storfyrstedømmet Litauen, derefter under Storfyrstedømmet Moskva. I 1611 blev byen afstået til Polen-Litauen, men var fra 1654 en del af Bohdan Khmelnytskyjs autonome ukrainske stat. Efter denne stats fald i 1775 kom byen under Rusland igen. Siden dannelsen af Sovjetunionen har byen været en del af Ukraine.

Byens erhvervsliv er centreret omkring tekstilproduktion, læderindustri, fødevareindustri og værkstedsindustri.

Sport 
 FK Desna Tjernihiv fodbold klub;
 Juri Gagarin stadion

Gallery

Referencer

Eksterne henvisninger 

 

Byer i Tjernihiv oblast
Scott Brown (skotsk fodboldspiller)

Scott Brown (født 25. juni 1985 i Dunfermline, Skotland) er en skotsk fodboldspiller, der spiller som midtbanespiller hos den skotske ligaklub Celtic F.C.. Han har spillet for klubben siden sommeren 2007, hvor han kom til fra ligarivalerne Hibernian F.C., der var hans første klub som seniorspiller.

Brown vandt med Hibernian F.C. Liga Cuppen i 2007 og med Celtic F.C. mesterskabet i 2008 og Liga Cuppen i 2009.

Landshold 
Brown står (pr. april 2009) noteret for 16 kampe for Skotlands landshold, som han debuterede for i november 2005 i et opgør mod USA.

Titler 
Skotsk Premier League
 2008 med Celtic F.C.

Skotsk Liga Cup
 2007 med Hibernian F.C.
 2009 med Celtic F.C.

Eksterne henvisninger 
 Spillerinfo 

Fodboldspillere fra Skotland
Fodboldspillere fra Hibernian F.C.
Fodboldspillere fra Celtic F.C.
Personer fra Dunfermline
We Got Ways

We Got Ways er det danske punkband Young Wasteners' debutalbum, som udkom på Kick'n'punch i 2002. Da det siden blev udsolgt, lavede Hjernespind et genoptryk af pladen i 2007. We Got Ways er kun udgivet på vinyl.

Numre

Side 1
"Wasteners March"
"We Got Ways"
"Ecuador"
"A-Z-A"
"Walking Abortions"

Side 2
"Stained Circle"
"Surburban Noize"
"Target AIM"
"Sirin Symphony"
"Teenage/Wasteage"

Album fra Danmark
Punkalbum